text: 26-årig mand mistænkt for knivdrab - er stadig på fri fod
  02 juni 2016 kl. 06.43
  Ubetalt narkogæld er formentlig motivet bag drabet, der efter politiets foreløbige oplysninger var planlagt.
  Efterforskningen hen over natten har ført til, at Sydøstjyllands politi nu har en mistænkt i sagen om knivdrabet i Vejle.
  Sydøstjyllands Politi oplyser, at manden fortsat ikke er anholdt.
  På baggrund af vidneafhøringer og en række andre efterforskningsskridt har der formentligt været to mænd med den formodede gerningsmand i Vestergade.
  Den formodede gerningsmand er en 26-årig mand fra Vejle med afghansk baggrund, og den ene af de to mænd, der var med ham på gerningsstedet formodedes at være en 22-årig bror til gerningsmanden.
  De havde ifølge de foreløbige oplysninger aftalt at mødes med offeret, og efterforskningen tyder på, at drabet var planlagt.
  Gerningsmanden dræbte den 31-årige mand med en kniv. Den har politiet efterfølgende er fundet sammen med en skarpladt pistol. De to genstande er fundet et stykke fra gerningsstedet på det der formodes at være flugtruten.
  De foreløbige oplysninger i sagen tyder på, at motivet skal findes i en narkogæld, som gerningsmanden ikke var i stand til at betale til nu afdøde.
  26 årig mand mistænkt i drabssagen fra Vejle https://t.co/qFMJ4PPK6O
  
  